Aleksandr Protopopov

Aleksandr Dmitrijevitsj Protopopov (russisk: Александр Дмитриевич Протопопов, født 18. desember 1866 i Simbirsk, død 27. oktober 1918 i Moskva) var en russisk politiker.

Protopopov var medlem av den russiske dumaen, der han tilhørte oktobristene. Han overgav sitt moderate konstitusjonelle program og nærmet seg etterhvert Rasputin og forsøkte gjennom ham å vinne foretrede hos tsarina Aleksandra og tsar Nikolaj II. Som tilhenger av det protyske hoffartiet hadde han i 1916, under første verdenskrig, i Stockholm diskrete kontakter med en tysk agent om separatfred med Tyskland. 

I oktober 1916 ble han utnevnt til innenriksminister, straks før Russlands indre sammenbrudd, og føyde seg helt etter hoffkamarillaens ønsker. Han prtøvde å undertrykke det folkelige misnøye med hjelp av politi- og militærmakt.

 Eksterne lenker 
 V.I. Gurko. Features And Figures Of The Past. Government And Opinion In The Reign Of Nicholas II.

Kategori:Russiske politikere
Kategori:Personer fra Uljanovsk
Kategori:Fødsler i 1866
Kategori:Dødsfall i 1918